يا رايحين الغوريه

يا رايحين الغوريه اغنيه مصريه الفها محمد على احمد و لحنها كمال الطويل و غناها محمد قنديل
 كلمات 

يا رايحين الغوريه ..هاتو لحبيبى هديه

يا رايحين الغوريه ..هاتو لحبيبى هديه

يا رايحين..يا رايحين..يا رايحين الغوريه

.....

هاتو له توب بالقصب يليق علا رسمه

انقش عليه العجب .. و اكتب عليه اسمه

و الطرحه ويا الشال .. و اسوره و خلخال

و الطرحه ويا الشال. و اسوره و خلخال

نقو و شورو عليا

يا رايحين.. يا رايحين.. يا رايحين الغوريه

.....

هاتو لجميل الاوصاف حلق بدلايه

هاتو لجميل الاوصاف حلق بدلايه

آه و للخدود رفاف و للخدود رفاف يحكى الهوا معايا

ما قلت له و قال لى.. نظره يا متولى

ما قلت له و قال لى..نظره يا متولى

دا الحلو راضى عليا.. دا الحلو راضى عليا

يا رايحين.. يا رايحين.. يا رايحين الغوريه

.....

ولله الجمال جبار .. خايف عليه و باغير

لفو علا التجار.. وهاتو لى تولل حرير

ارخيه علا جبينه .. و رموشه و عيونه

دا الحلو راضى عليا ..دا الحلو راضى عليا

يا رايحين..يا رايحين.. يا رايحين الغوريه

.....

يا رايحين الغوريه هاتو لحبيبى هديه

يا رايحين..يا رايحين..يا رايحين الغوريه

شوف كمان

محمد قنديل
 لينكات برانيه 
 يوتيوب يا رايحين الغوريه
https://m.youtube.com/watch?v=asfAvgCw-10

 مصادر 

تصنيف:محمد قنديل
تصنيف:اغانى محمد قنديل
تصنيف:اغانى باللغه المصريه
تصنيف:اغانى مصريه
تصنيف:اغانى
تصنيف:كلمات اغانى